b'\n_START_ARTICLE_\nTr\xc3\xa4ngregementet\n_START_PARAGRAPH_\nTr\xc3\xa4ngregementet (Tr\xc3\xa4ngR, tidligere G\xc3\xb6ta tr\xc3\xa4ngregemente) er en avdeling i Sveriges arm\xc3\xa9 forlagt til Sk\xc3\xb6vde. Regimentet har sin opprinnelse i Tr\xc3\xa4ngbataljonen som ble etablert i Stockholm i 1885 med et kompani for alminnelig tren og et kompani for sanitet. I 1891 ble bataljonen delt i Svea tr\xc3\xa4ngbataljon og G\xc3\xb6ta tr\xc3\xa4ngbataljon. Sistnevnte flyttet \xc3\xa5ret etter til Karlsborgs festning og endret senere navn til F\xc3\xb6rsta G\xc3\xb6ta tr\xc3\xa4ngk\xc3\xa5r, deretter G\xc3\xb6ta tr\xc3\xa4ngregemente. I 2007 ble regimentet omd\xc3\xb8pt til Tr\xc3\xa4ngregementet da det sto igjen som den eneste trenavdelingen i den svenske armeen.'